ISIGIDIMI SAMAXOSA, MARCH 1, 1888. 23

Nciba ukulindwa usuku Iwesibozo, sekukangelwe kulo lonke, nelamatamba kwane lamagogotya. Lapuma ilanga lifana namanye, amatamba agoxa ngezindlu yonke lomini avala aqilingela ngengcango ezininzi, selemane enyondla ngezituba ukutshona kwelanga aye amanye abe ngakolwa kade engazenzanga zonke ezinye izinto ngapandle kokuxe- la inkomo, ayesebenza into zawo nangalomini.

INGXOXO ENKULU YOMGINWA NOM-KRISTU.

No. 4.

Bokumbula abalesi betu ukuba kwi ngxoxo yokugqibela kutete u Pakadelikoyo yedwa, wateta ngenteto eshushu kunene ebeka amabanga azi zizatu zokuba azikalazele ezinto babambene ngazo, zinje nge mfundo, umbuso, nobugqoboka. Ke namhla kuza kuteta u Zwelizayo ukupendula zonke inteto eziwiswe ngu Pakadelikoyo kwa naye. Uvakele u Zwelizayo esel’eba- rula kwakusasa namhla esenjenje—

Ndivana nobubi, ke mfo wakowetu Ndakuba ndiziva, ezakw’ izizatu Kukuba ndisazi, kanene ukuba, Kuliwa ngenteto, akunga zintonga.

Ziko inyaniso kule nteto yako

Azinakupikwa, ndilusiz’ ukutsho.

Kodwa ke manditi, kangela ke nawe

Kwe zam impendulo, ungenzi igukwe.

Ukwekwe kakulu, malunga nosana

Olu lungumhlaba, olu sigebenga.

Akukang’ uvele, wenze nelizwana,

’Kusus’ezo ndawo, zobo bugebenga.

Nantso mna indawo, eyona imandla

Enditi ke kuwe, ngewuyikangela

Kuba zonk’ezinto. uzikankanyayo ,

Zihendo zosana olukohlisayo.

Nawe uteta nje, ubanjwe kwa lulo

Lukwenz’ ibengeqa, kwanab’ obuciko,

Ubenza namhla nje, kwa kuyo le ngxoxo,

Sibambene ngayo, *kute kwa petolo\**

Yiza ndikutyele, ngwevu yakowetu,

Akuko nto into, kwezinto zoshumi,

Uqamele ngazo, kule ngxoxo yetu.

Zakupela zonke, kusale ilizwi.

Umhlaba lizala, yiva ndikutyele.

Zonk’ ezi ziyolo, uqayisa ngazo,

Zakutsha ngumlilo, ngomhlana wompeto

Umhla, ndikutyele, wa mfo ka Magwele!

Maze undibuze, woz’ undinq'inele.

Ngumhla wokuhluzwa kwentw’ezilityelwe.

Kodwa ke namhla nje ndifun, uqondile

Nge mfundo, no mbuso ozikalazele.

Imfundo yenzani, ngombuso utini?

Manditi ngemfundo, nawe uyavuma

Kuba ezi ofisi, nasezi kuleni

Kubalwa zintsapo, zasezikolweni.

Ipasi kaloku, nibalelwa ngabo.

Incwadi kaloku, nifundelwa ngabo.

Inteto kaloku, niyiviswa ngabo.

Magqweta nantoni, kutolikwa ngabo.

Kuw’onke lo mazwe, bazazeke kuwo

Kulapo kwanani nijozela kuwo

Nikululwa ngabo nasezintanjeni

Zobupinganisa base mi-Lungwini.

Ngexesha le ndlala, kwa nexa le mfazwe,

Nidla ngokusinga kumzi wesikolo

Niwenze ihlati, lendlala no mkonto

Nongiwe, nilizwe nibon’ inyakenye.

Ngo mbuso utini, unani mfondini?

Kanen’asinguw’ owanukw’ e Lungc’wini

Nyakana ngo Ngqika, wasinda cebetshu

Wehla nomucinga, weza kwa Jon Bulu?

Yintoni emandla anga ngawelizwi?

Intw’ enge namipu, engena zikali

Kanti ke kunjalo, kwenzek’ izimanga

Kwamkelw’ amagwira, kwa namanyangaza.

Kuxolelw’ abantu, abalelesile

Abanetyeneba, ku mteto wo mhlaba.

Kwamkelwa indlodlo, kwa nazw’ intangatwa

Zentlangana zonke, kungeko balelwe.

Pakadelikoyo—

Make ndikukaule mfondini wakwetu

Ungeka zigqibi, uzikup’inyongo,

Uzityand’igila, ud’uziti bongo.

Sendikute meqe, ndigcine nge ntumbu.

Make kaloku nje, kugagan’iz’fuba Sicupan’obontsi. Sitw'ax’ukuteta, Ibenqe inteto iz’ingadulusi Irole umxelo nomxol,ingakwekwi. Kuntsuku siteta, utung’amabenya. Andisaknntsela, ndidinwe kuncwela, Ndopum’egusheni. Siza kuhlazana. ’Zulunge ke ntanga, kuko namanyala. Le mitshato yenu iyeyamani na? La macikiciki, nibizana wona? Azekelwe pina, kuhlanga luni na? Kuba ndikutyele, asiwama Xosa.

Eli kazi lenu, yinqu yomshologu. Likukutengisa, ndifung’u Nontshungu. Ndixego lingaka, ndaye ndiliqaba Kumhla ndalibona, umhlam u Notsay’ka. Esi sinyaniso sibizwa kwi soka Sinkabi yahashe ifakw’amaqina, Entsimbi kwa Mlungu, zinto zangapi na? Nemali zekofu ze lity'i nododa?

Likazi lapi na elenu sikolo? Lingaqashi zito, nimtanda umfana? Erolile pofu intwana anayo

Nibiza kunjalo. Kup’ukwalamana? Nibe ke kunjalo nisiti ngelenu Nilanda isiko, eletu maqaba.

Umbuzo manditi; “ Ayepin’awenu Awobugqoboka? Seningamani na? ” Tina ke maqaba, ikazi lilifa.

Liq'ina nekonco, lokwenda komntwana. Intombi le tina, yinqu yal’ulugxa Imbel’amawayo, iwenzel’ikaya.

Inqobo ke tina, asizo zinkomo. Ikukwalamana inqobo endoqo.

Yendele, yazika, ihlahlwe liq'ina, Eliyinkazana, nomyeni isoka.

Ikazi likonco lokuhlanganisa. Ekuti nokuba inkom’azanele. Kuqashwe izito, anikwe umfana, Omzi wakowabo, unokwalamana. Kufaniselana intombi ix'anywa ’Madoda mabini. Elinye lihlwempu. Lidle ngomz’wak’walo, odumo ludala Elinye sivunda. Isimo yi *ntshenu.* Ligalel’itala, liqayise ngenani Zikutshwe, kupele, ezo zesityebi. Kwamkelw’ezehlwempu kuqashwe izito, Ngenxa yesimilo eso somz’wakwalo. Ime, ime mpela, lo ndlu yolo tando. Alelwe iselwa, umfazi womfana. Acol’onwabile, eyenza la minwe Kutetwa ngoxolo. Akungazinkomo. Eyet’imitshato ay’nazw’ezi ndleko. Zekaz’elingaka. Elenu zikolo, Lelisisimanga. Nic'it’abantwana. Nipel’ubuhlanga, se nizimpatshanga. Nibiza inkomo, isinga, nesinga, Nifun’ozikofu, migubo, maxamba. Nibiza malana nezokufukama Kwentombi, Kanen’iyanqunqa?

Nibiza imali yelokwe, isinga, Neny’into eninzi. Zinkom’ezingapi? Kauxele mfondini, kodwa ke nenzani? Nikala ngo Mlungu? Hlala ngokuncama. Eli kazi lenu, yindleko kwapela Libang’ubusela kulo udodana Efun’elikazi, lilurokorwane Zinkomo, maxamba, zisali mahashe. Libang’olu mito Iwezi ntombi zenu. Kukule ushwesho, kolu sapo Iwenu. Zandile inqola kule nzala yenu. Bandil’ubufebe, nonxilo, lukulu. Ngu Mlung’owenze ni, ipina inene? Ningen’ezintweni, zobumenemene Ningenantw’imiyo ningab’o Nontsuke Abange nacala, ningab’o Nxazonke. Niko es’kolweni, nikw’ebuqabeni. Niko ku Satana niko e Tixweni.

Sibambe lipi na kule mpamba-mpamba Nixak’u Satana, usinkwabalala.

Akuko nasiko nimis’umzi ngalo Ulowo ngulowo, akuko lutende.

Ninto zokusikwa, seni ngama kwabe Inkwanca yentlanga, ese zapelayo. ’Duvele kaloku, uhlamb’ezi ndawo, Ukuze ndiqonde ukub’utet’into. Kusihla zimfazwe, nisuke nilale Nincu zimashiyi, nigush’izirweqe.